Die tweede getuienis en die soveelste keer wat die Here bevestig dat ons moet saam wees is die hele proses waardeur ons moes gaan om vir David werk te kry. Sy CV is moeg van al die elektroniese reise waarop ek hom gestuur het.
Die Donderdag bel ‘n bekende groep op Ceres hom vir ‘n onderhoud die Vrydag. Dis kort kennisgewing en hy kan nie gaan nie. Hulle bel weer en reël ‘n onderhoud vir die volgende Woensdag. Hy het absoluut geen ondervinding nie. Daar was ‘n pos op Caledon beskikbaar wat ons as mens gedink het perfek is en waarvoor hy al die ondervinding het. Hulle kontak hom die Maandag om te sê hy het nie die werk gekry nie.
Gaan Woensdag vir die onderhoud in Ceres, Vrydag het hy die werk. Weer bederf die Here ons so ongelooflik baie. Binne ‘n week se tyd verander alles.
Alles val soos ‘n legkaart in plek, stukkie vir stukkie al sedert einde 2016. Ons kan nie wag om verder te bou aan die mooi prentjie nie. Nie eens COVID-19 kon ons onderkry nie.